Os concesionarios de Ons deberán concretar o número de familiares aos que queren estender o acceso á illa - Pontevedra Viva\nEncontro entre cargos da Xunta, do Concello de Bueu e representantes veciñais para tratar o acceso a Ons\nMartes 28 de Maio, 2019 ás 18:43 do Martes 28 de Maio, 2019\nO PRUX, o Plan Reitor de Uso e Xestión do Parque Nacional das Illas Atlánticas que comezou a aplicarse desde o mes de febreiro de 2019 contempla que aquelas persoas veciñas das illas que conforman o parque, entre as que se atopa Ons, se atopan fóra do límite de visitantes diarios que se comezou a aplicar de forma obrigatoria este ano.\nSegundo explican desde a Xunta de Galicia, esta excepción aplícase tamén ás persoas que realizan labores de restauración, mantemento, instalación e investigación coas autorizacións pertinentes.\nPara todas as persoas concesionarias da illa de Ons, desde a Xunta se está a expedir un carné especial, persoal e intransferible que garanta o acceso libre ao arquipélago en calquera momento e con independencia dos visitantes que se atopen nese momento alí.\nEste carné ampliarase a familiares, ascendentes e descendentes do titular da concesión ata cuarto grao, previa solicitude. É dicir, afectará a tataranetos e tataravós. Neste momento, segundo a consellería de Medio Ambiente encargada da tramitación das solicitudes, xa se tramitaron preto dun cento de carnés. Pola contra, os concesionarios reclaman que se poida ampliar tamén a curmás, tíos ou sobriños.\nEste martes, Belén do Campo, directora xeral de Patrimonio Natural, mantiña un encontro en Pontevedra co alcalde de Bueu, Félix Juncal, con integrantes dos grupos municipais deste concello e con representantes das asociacións veciñais de Ons para atender as súas demandas e analizar os requisitos que se levarán a cabo para regular o acceso directo á illa para os familiares dos concesionarios.\nA intención por parte da Xunta de Galicia é alcanzar un acordo pero a directora xeral de Patrimonio Natural tamén aclarou que calquera dereito de acceso terá que respectar os informes técnicos que establecen a capacidade máxima de persoas que poden atoparse na illa para evitar danos ambientais neste espazo.\nPor este motivo, solicitou aos representantes veciñais e ao alcalde que se presente unha proposta por escrito, concreta e detallada, na que figuren os familiares aos que queren estender o dereito de acceso a Ons para que a Xunta estude as posibilidades. Tamén reclamou ao Concello unha certificación actualizada do número de veciños censados en Ons.\nBelén do Campo tamén se comprometeu, a petición dos representantes veciñais, a estudar o número máximo de persoas que poderán pernoctar en cada unha das vivendas de uso residencial que se atopan no arquipélago


Biblioteca PdB: Kits robóticos\nDurante o mes de febreiro tivemos na clase de 5ºB os 10 kits viaxeiros My Robot Time de HispaRob. Cada kit robótico está formado por pezas (moitaasss pezas), una placa pre-programada con 4 programas, motores e sensores.\nDecidimos traballar en parellas neno-nena e o primeiro que tiveron que facer foi organizarse. Esta parte custou un pouco pero logo foi doado montar os robots seguindo as instruccións. Tamén foi importante axudarnos uns aos outros porque estaba prohibido preguntarlle ao profe para solucionar problemas sen, polo menos, ter tentado solucionalo sós e preguntarlle polo menos a un compañeiro. Ao final conseguimos o noso obxectivo: montar os robots, colaborar e divertirnos.\nAquí vos deixamos un vídeo resumen que reflicte todo o traballo.\nPublicado por Equipo de Biblioteca do CEIP Ponte dos Brozos en 14:11\nEtiquetas: escornabots, Pensando dende a Biblioteca, Programación, robótica


Xacobe Martínez Trío – A Movida\nXacobe Martínez Trío\n03nov23:00Xacobe Martínez TríoCONCERTO | 6,00€23:00\nNovo traballo do contrabaixista galego, neste caso en formación de trío, articulado sobre composicións orixinais de Xacobe. Todas as composicións, así como a produción, corren a conta de Martínez Antelo,\nNovo traballo do contrabaixista galego, neste caso en formación de trío, articulado sobre composicións orixinais de Xacobe. Todas as composicións, así como a produción, corren a conta de Martínez Antelo, que controla todos os cabos. O que noutras formacións, como Sumrrá, se adiviña que pode vir da súa achega, aquí queda perfectamente definido. Ten Martínez unha pulsación potente que lle gusta coordinar perfectamente coa batería, que produce continuamente unha sección rítmica implacable, denominador común do chamado jazz nórdico (non de España senón de Europa).\nComeza o disco con Libertas e xa deseguido queda claro que o contrabaixo ten cousas que dicir, co fraseo do segundo minuto. En Ursus Arctos volve a suceder. Por outra parte o saxofón de Pablo Castaño goza da liberdade próxima ao free e, ao tratarse dun saxo alto e por tanto traballar mellor os agudos, en temas como Music to the People consegue espazos dun brillo auténtico.\nO batería é Max Gómez, un home incansable cos seus repiques ou os seus traballos nos pratos. Este estilo permítelle destacar o seu son sen precisar os solos: en toda a parte central de Control do pánico, o xogo entre Martínez e Gómez é o de dous homes que parece que vaian ao seu aire, pero que están engarzando fío tras fío para construír un poema.


Falamos con Loli | EQUO Galicia\nFalamos con Loli\nDolores Tobío Sueiro, afiliada de EQUO e candidata de Alternativa Galega de Esquerda pola provincia de Pontevedra.\nComo nace EQUO?\nNace do cansancio de moitas persoas que levan anos escoitando promesas baleiras dos partidos tradicionais que sempre terminan deixando as políticas medioambientais na cuneta con excusas vagas.\nPor que EQUO vai na coalición Alternativa Galega de Esquerda?\nEn primeiro lugar porque foi así o que decidiu a Asamblea de EQUO Galicia. En segundo lugar porque agardamos que xuntando forzas poidamos parar as políticas neoliberais que están a sufrir agora tantas familias galegas.\nPensamos que esta non é unha crise financieira como nos fan crer. É unha crise mediambiental e social. O que está en xogo é o Medio Ambiente, afastado máis que nunca de calqueira política actual e os Dereitos Sociais polos que tanto se loitou e que agora están sendo borrados do mapa.\nNon se trata de mostrar as etiquetas que nos poñen: independentistas, comunistas, ecoloxistas… Se non de dar solucións reais á cidadanía. Non se trata de nós se non de que as nosas políticas que defenden a capacidade da cidadanía a decidir sobre os recortes, de asegurar a solvencia dos sistemas públicos de Sanidade e Educación, de que todas as políticas teñan en conta a sustentabilidade medioambiental para garantir o futuro dos nosos recursos, etc. cheguen ao Parlamento.\nAs veces parece que lles preocupan máis os icebergs que as persoas coa que está caendo…\nTodo, absolutamente todo está relacionado máis do que pensamos. As políticas medioambientais están moi ligadas á soberanía alimentaria, e está ligada coa pobreza, e co acceso á Educación e a Sanidade gratuita e universal. O abuso por parte das grandes corporacións está ligada as políticas neoliberais que deixan sen protección ás familias. E, pola contra, as propostas da ecoloxía política non so garanten os nosos dereitos e os dos nosos fillos, senon que crean emprego.\nComo se financia EQUO?\nEQUO non pide créditos aos bancos, non recibe subvencións públicas, tan so recibe doacións das persoas afiliadas e simpatizantes, para garantir a independencia á hora de tomar decisións desde ás Institucións.\nPrecisamente é un mellor futuro o que as políticas verdes ofrecen. E unha das cousas que inclúe ese futuro é o emprego. Un emprego sustentable vinculado a I+D+i, ás enerxías renovables, á xestión de residuos, á rehabilitación enerxética, á agricultura e gandeiría orgánica. Todos estes sectores en crecemento e con futuro que se están a ignorar, cando non desmantelar, no noso país.\nDe verdade creen que hai enerxías alternativas baratas? Todo o mundo nos di que non.\nNon hai enerxía barata, sexa renovable ou convencional. A enerxía é cara por iso o primeiro é aplicar garantías de consumo responsable para non desperdiciar os recursos finitos que temos. Dito isto, se ti contabilizas todo o que implica producir enerxía: extracción de materias primas, producción da enerxía en si, impacto ambiental, residuos producidos de todo tipo, tratamento destes residuos, etc. as enerxías renovables son as que mellor paradas saen.\nVostedes defenden ós animais pero…e os gandeiros?\nO sector gandeiro, coma todos, están vinculados a un modelo de producción infinito que non prima a calidade e o bo facer, senon a cantidade e o beneficio inmediato. O sector gandeiro galego veuse obrigado a entrar nesta dinámica. En EQUO apostamos por sector primario que respete o seu entorno e que axude a estructurar o entorno rural ao tempo que aporta productos de alta calidade. En EQUO cremos que Galicia debería apostar pola agricultura e gandeiría ecolóxica e desterrar para sempre o fantasma dos campos transxénicos.\nDe onde sacarían vostedes o diñeiro para pagar a sanidade e educación que din non queren recortar?\nO reparto dos recursos é cuestión de prioridades, pero está claro que é preciso modificar a fiscalidade aplicando criterios de proporcionalidade e medioambientais. Quen máis ten e quen máis contamine deberá pagar máis. E deixar de endurecer os impostos indirectos que graban do mesmo xeito ás persoas enriquecidas que ás que non teñen nada.\nPara rematar, dígame dúas cousas de vostede por favor, primeiro por que está en Equo e en segundo lugar que pode persoalmente aportar á política galega.\nPenso que non é tempo de quedar na casa agardando a que outros nos arranxen os problemas. Precisamos unirnos para conseguir o que todos queremos que pase. Por iso naceu EQUO. Eu podo aportar o que outra galega calquera que teña as ideas claras e que teña ganas de que as cousas comecen a cambiar xa, que pensen que outro mundo é posible, un mundo máis xusto que garanta oportunidades para todas.\nBIOGRAFÍA de Loli Tobío\nLoli Tobío ten 32 anos. A súa familia é de Pontevedra e Sanxenxo máis ela criouse en Vigo. É arquitecta pola Universidade da Coruña especializada en bioconstrucción.\nColaborou sete anos como voluntaria na ONGD Arquitectos Sen Fronteiras, os últimos nas xuntas directivas de Galicia e a nivel estatal. Declara que cando coñeceu que nacía un movemento político onde equidade social, democracia participativa e ecoloxía política eran os eixos principais, quixo formar parte.


Arrancan as sesións do programa para familias “Máis que un teito” en Valdoviño – Galicia Ártabra Digital\nArrancan as sesións do programa para familias “Máis que un teito” en Valdoviño\n3 noviembre, 2017\tComentarios desactivados en Arrancan as sesións do programa para familias “Máis que un teito” en Valdoviño 1,814 Vistas\nSesión de Máis que un teito – Concello de Valdoviño\nConcello de Valdoviño e Asfedro promoven o programa para familias “Máis que un teito”. As sesións arrancaban onte nas instalacións do CPI Atios que, xunto á ANPA, colaboran no proxecto, con custe cero para as persoas participantes.\nEn esencia, o programa pretende construír un espazo de reflexión e intercambio de experiencias entre as familias, onde abordar as habilidades e a comunicación familiar, para mellorar a competencia educativa no proceso de crecemento. Así, ó longo das sesións, que terán lugar os xoves do mes de novembro, abordaranse temas como as habilidades sociais para a convivencia familiar (autoestima, empatía…); desenvolvemento físico e hábitos saudables; a comunicación familiar e os estilos educativos; a negociación e resolución de conflitos, ou os riscos das novas tecnoloxías e información sobre drogas.\nNo mesmo, participan familias con menores de entre 3 e 18 anos e, para favorecer a conciliación, a ANPA facilita unha actividade para que nenos e nenas poidan participar durante ese tempo, de maneira gratuíta.\nPrevio Lobos de Naraío organiza nas Pontes a terceira proba do calendario galego de mushing\nSiguiente Arranca o curso de formación en técnicas de froitocultura do Concello de Cabanas


A Final Provincial de Duatlón Escolar levarase a cabo no entorno do Río Rato | Concello de Lugo\nA Final Provincial de Duatlón Escolar levarase a cabo no entorno do Río Rato\nO próximo sábado 26 de abril celebrarase na cidade de Lugo a Final Provincial de Dúatlon Escolar deste ano. Esta proba organizada pola agrupación deportiva Fefeme Triatlón do Miño e a Federación Galega de Tríatlon disputarase no entorno do Río Rato, con saída e meta á altura do restaurante Terras do Miño.\nA participación estimada é duns 60 duatletas de toda a provincia integrantes dos clubes Cidade de Lugo Fluvial, A.D. Tripenta Terras de Lugo, Escola Municipal de Vilalba, Escolas Deportivas de Mondoñedo e A.D. San Roque de Viveiro.\nEsta será a derradeira das tres competicións do programa Xogade despois de dúas competicións clasificatorias en Guitiriz e Mondoñedo, onde se repartiron as prazas entre os participantes para esta final.\nHaberá catro probas ao longo da tarde, comezando ás 16:00 horas coa categoría benxamín, cunha distancia de 500 metros de carreira a pé, 2 quilómetros de ciclismo e 250 metros de carreira a pé. Ás 16:20 horas será a categoría alevín, cunha distancia de 1 quilómetro de carreira a pé, 4 quilómetros de ciclismo e 500 metros de carreira a pé. Ás 16:50 horas terá lugar a categoría infantil, cunha distancia de 1,5 quilómetros de carreira a pé, 6 quilómetros de ciclismo e 750 metros de carreira a pé. E finalmente ás 17:30 horas celebrarase a categoría cadete, cunha distancia de 2 quilómetros de carreira a pé, 8 quilómetros de ciclismo e 1 quilómetro de carreira a pé. A entrega de medallas aos novos campións provinciais será ás 18:20 horas.


O PSdeG de Meaño asegura que non existe ningún pacto co Partido Popular - Canal Rías Baixas\nO PSdeG de Meaño asegura que non existe ningún pacto co Partido Popular\nMEAÑO> O PSdeG de Meaño desminte que exista ningún acordo entre o seu partido e o PP. Manuel Radío afirma que descoñece o motivo polo cal os dous edís populares apoiaron a súa candidatura á mancomunidade. Asegura que votaron a favor propostas tanto do PP como de Meaño Independiente pensando no ben da vila.\nO PSdeG de Meaño desminte que as votacións do pleno de organización da vila estivesen pactadas previamente. A pesar de que os populares non presentaron candidato e dous edís conservadores apoiaron aos socialistas, o voceiro do PSdeG asegura que non existe ningún acordo entre ambas formacións.\nManuel Radío tamén negou que o seu partido estivese ideando unha moción de censura.\nO voceiro socialista asegurou que en ningún momento prepararon o pleno pensando na mancomunidade.\nManuel Radío engadiu que dende o seu partido tampouco lle deron ningunha directriz sobre o ente comarcal.\nPolo momento descoñécense os motivos polos que o Partido Popular non presentou un candidato e si apoiou aos socialistas. Dende Canal Rías Baixas tentamos contactar co alcalde pero non tivemos resposta.\nArtigo anteriorO escritor J.J.M. Veiga presenta a súa cuarta novela, “La apatía de los idiotas”\nSeguinte artigoO Concello quere instalar o transporte a demanda e unha “tarifa plana” aos aeroportos


Presentan o plan de renovación do acceso ao barrio de Uceira-Goiriz - TERRACHAXA\nA alcaldesa de Vilalba, Elba Veleiro, e o concelleiro de Infraestruturas, Luis Fernández, presentou aos veciños os traballos de acondicionamento do pavimento no vial que da acceso ao barrio de Uceira-Goiriz.\nOs traballos realizaranse no camiño municipal que atravesa en dirección norte as parroquias de Sancobade e Goiriz, incluído o barrio de A Uceira, dende a estrada LU-120.\nEsta vía é o percorrido natural da veciñanza destes núcleos de poboación, en dirección ás principais vías de comunicación cara o centro urbán de Vilalba.\nDoutra banda, o tramo soporta unha importante densidade de tráfico lixeiro e pesado, debido ás explotación gandeiras e agrícolas da zona así como ós vehículos de transporte destinados á explotación madereira. Este fluxo de tráfico e mais o paso do tempo provocaron o deterioro do pavimento actual, existindo zonas con deformacións e puntos onde o pavimento desapareceu.


Inicio / NOVAS / Notas de prensa / A EMPRESA TERXY INCORPÓRASE Á MARCA DE GARANTÍA GALICIA CALIDADE\nA Consellería de Economía e Industria, a través de Galicia Calidade, vén de amparar a empresa coruñesa Terxy, adicada á fabricación de produtos de descanso. O xerente da sociedade pública, Carlos Vila, fixo entrega hoxe do certificado de garantía ao xerente da empresa Terxy, José Antonio Seoane, na sede da mesma, na localidade coruñesa de Bergondo. Con esta incorporación Galicia Calidade conta na actualidade con 37 empresas asociadas e máis de 130 produtos amparados. Neste caso, Terxy convértese na primeira empresa do seu sector de Galicia que conta con este distintivo.\n“Somos unha marca que aposta pola calidade de forma decidida desde o comezo, por iso é tan importante para nós seguir crecendo e da man de Galicia Calidade comprometémonos aínda máis coa nosa orixe, Galicia, sinalaba José Antonio Seoane, xerente de Terxy.\nPola súa banda, Carlos Vila explicaba que formar parte da gran familia de empresas que integran Galicia Calidade é algo que seguro axudará a Terxy como empresa na súa aposta por diferenciarse da man da calidade e a todos os seus produtos.\nTerxy é unha marca que nace no ano 1983 co obxectivo de ofrecer unha nova liña empresarial no sector dos produtos dedicados ao descanso. É unha empresa de capital integramente galego que, desde os seus inicios apostou pola innovación e a excelencia en todo o seu proceso produtivo.\nOs colchóns e almofadas certificados por Galicia Calidade teñen unha característica común: cumpren cos máis altos estándares de calidade e son unha aposta segura para o cliente que busque descansar en produtos saudables, ecolóxicos, 100% naturais e sobre todo, que coidan o noso soño día a día.\nPasamos máis dun terzo da nosa vida na cama, polo que desde Terxy, aconsellan que todas as persoas invistan no seu descanso, porque finalmente é primordial para a súa saúde, indicaba Seoane durante a entrega.


Amigos: Quero contar con vos - Condado de Salvaterra do Miño\n1 agosto, 2018 Manuel Alfonso Estévez Reflexiones 0\nQuero dedicarme a consecución dun “Monumento os Emigrantes de Fornelos” coa axuda de vos, que ben merecido o teñen. E de ser ben nacidos ser agradecidos, e mentres outros pobos xa renderon ese homenaxe en forma de monumento, nós, desgraciadamente seguimos sen facelo. ¡Vale mais tarde que nunca!\nDos 37 fornelenses emigrados na Arxentina, 37 entusiastas da nosa terra, algúns como os irmás Gonzalez, Sestelo ou Rogelio Estévez Cambra, contribuíron o sostemento das escolas públicas de nenas e nenos; a adquisición dos terreos e construción do Cemiterio Cívico Relixioso no Coto de Sá, primeiro coa “Concordia”, e logo coa “Asociación Progresista de Fillos de Fornelos e Anexas”, ademais da creación do “Sindicato Agrícola”, de cuxa actividade existe ampla información, sobre el particular.\nXa é tarde, pero vale mais tarde que nunca. E outros pobos, lembraron e lembran o proceder daqueles irmás nosos que emigraron e nos axudaron a levar a nosa mala situación coa súa axuda.\nLémbrome de recoller no “Río do Tempo” a Manuel Mariño Méndez, alcalde socialista de Salvaterra no 1.931 a 1.936 como antigo delegado en Galicia da Sociedade bonaerense “Unión Progresista”, logo da súa fuxida a Portugal e o embarque a Bos Aires. Moito antes, tamén Manuel Puente, foi un dos nosos paisanos de Salvaterra, que tanto axudou o engrandecemento da nosa terra.\nO citado monumento se sufragará con “aportaciones populares”, para que ninguén presuma de habelo feito el. A “Comisión pro Monumento os Emigrantes de Fornelos” estará formado polos presidentes das diversas asociacións culturais, veciñais e deportivas, así como a de Montes en Man común, que se encargaran de recibir os donativos e facelos pagos, para que non haxa malos entendidos. E sobre todo, malos pensamentos, que hoxe corren mais que nunca.\nPara a construción do monumento, se consultará aos artistas escultores do pais, tendo presente que se fará consultando con tódolos doantes, pois será unha obra do pobo de Fornelos para os fillos de Fornelos na América.\nE un deber de conciencia.\nOs nosos emigrantes contribuíron o progreso da Arxentina\nCo tempo se aprende…


Euskadi Ta Askatasuna - Desgalipedia\nEuskadi Ta Askatasuna, ou ETA para os preguiceiros, siglas que en galego significa Empresa de Transporte Aereo) é un grupo ar... banda de terro... organización naci... unha... cousa (un grupo de fillos de puta, vai alí) que grupos de individuos (non necesariamente as persoas) de vermello-fascista ideoloxía, é dicir, os fans de usar métodos fascistas para pintar cousas vermellas sen usar pintura. É un grupo separatista éuscaro que facía o terror na terra de Cervantes, Picasso e David Vila, sendo actualmente ofuscada no medio polos compañeiros islámicos da AlQaeda que innovaron na categoría terrorismo ao mesturar relixión no medio e enviar avións cara a predios.\nNo nordeste español existe unha rexión que simplemente non é española, por alí eles falan un dialecto imcompreensivel e se comportan como alieníxenas, ese lugar é o Euskadi. Os vascos por non seren españois nunca foron ben tratados pola etnia opresora, non participaron das grandes navegacións, non axudaron a polo Paquito no poder nin participaron das películas do Almodóvar.\nTal exclusión da nación fixo nacer un sentimento de aversión aos españois, a inimizade cos anos de opresión foi crecendo ata que unha vez cinco afeccionados de Athletic de Bilbao e un psicópata se embebedando e fundaron unha guerrilla. Nacía así o Euskadi Ta Askatasuna.\nInicialmente ETA foi creada como un grupo coleguillas simple que eran moi irritado co réxime de Franco (o réxime político, e non a dieta da alcachofa), porque eliminou as transmisións televisivas dos seus dous deportes nacionais: Boulder elevación e corte de tronco. Os seus primeiros actos de violencia foron reivindicados en nome da teta (como era entón chamado), pero os censores de Franco excluído o primeiro "T" porque foi contra o bo gusto.\nTras a morte de Franco o Boulder elevación e corte do tronco foron legalizadas, pero mentres que algúns membros de ETA estaban satisfeitos coas medidas adoptadas, decidiu que os outros a practicar estes deportes non era suficiente, pero que merecían os seus propios países en que puidese competir nunha liga propia e participar nos Xogos Olímpicos coa súa propia selección. Así, estes membros do conxunto como o seu obxectivo, non a independencia do País Éuscaro, pero Großeuskadiland crear un imperio que reuniría todos os territorios vascos (éuscaro considerado por eles, por suposto) e duraría máis de mil anos.\nDurante este período de loita pola liberación de Großeuskadiland, ETA ten utilizado métodos como o épica coche bomba, bomba de inxección, o coche bomba, o patife bomba, PS3 bomba, bomba dildo, bomba africano King, Manolo el del Bombo-bomba, a bomba de un tiro na cabeza ou un tiro no pescozo dun secuestrado ligado... bomba, sexa contra homes, mulleres ou nenos (porque estes métodos son atrocidades épica son dignos dos peores anos da Idade Media).\nAtaques cometidos polo ETAEditar\nAtacar as serpes indefensas tamén aparece na lista de atrocidades que realiza ETA.\nDurante moitos anos os membros do ETA aterrorizaron a Europa Occidental, xogando sal na limonada de cada cidadán español descoidado, ocultar todos os controis remotos posibles, tosando cada gato, é dicir, aterrorizando da forma máis vil e cruel xamais imaxinada.\nDurante anos a España tremeu diante deles, sendo un dos seus obxectivos favoritos Cataluña, pois alí tamén é un estado separatista, pero con un equipo de fútbol decente que fería o ego de cada un dos vascos ao ver o seu equipo tomando de 7 a 1. Foron varios os atentados ata o 3º milenio.\nO 11-M (de acordo co Mundial e do PP e do Cope e... FAES que por quen máis? Ah si, a AVT)\nPoñer goma de mascar no coche de ZP.\nSabotar unha fábrica Coca Cola\nQueimar meu container de lixo no meu lixo.\nTentativa de asasinato a Espinete.\nEsconder Bin Laden nas montañas vascas\nPegar boogers debaixo da mesa en que negociou con Super ZP.\nO 11-M, pero no país das marabillas, segundo a Oficina do Procurador Xeral\nFuxir sen pagar un gas\nTocar súa aparvado para ZP\nEtarras planeando atacar a sagrada Desgalipedia logo de non gustar nada para ler este artigo.\nEuskadi Ta Askatasuna significa "Patria Vasca e liberdade" en euskara, unha lingua inintelixible mesmo para os vascos.\nNinguén se lembra máis ETA desde o infame 11 de setembro.\nO ETA só gaña en popularidade do IRA e do U2.\nO Puyol foi adestrado polo ETA, pois só iso explica o seu estilo de xogo de "Cachorro Tolo". milenio.\nPara os usuarios sen sentido do humor, os nerds de Galipedia (a nosa sátira autorizada) ten un artigo pouco fiable sobre: Euskadi Ta Askatasuna.\nÚltimo cominicado de Euskadi Ta Askatasuna e súas verdaderas demandas.\nEl Backstage antes dun comunicado de ETA\nComunicado de Bujarrai, o brazo politicamente serio de ETA.\nOs lideres de ETA, escribiendo un comunicado oficial sin nigun error.\nEn exclusiva, para todos os nosos lectores, o primeiro comunicado de ETA.\nTraído desde "https://desgalipedia.org/index.php?title=Euskadi_Ta_Askatasuna&oldid=126851"\nÚltima edición o 13 de maio de 2018 ás 02:23


Ximnasios: Máis da metade suspende o exame [Páx. 4 de 4] | Revista | EROSKI CONSUMER\nComo dar cun bo ximnasio e táboa comparativa\nNon se inscriba nun ximnasio que quede lonxe da súa casa ou do seu lugar de traballo.\nVisite as instalacións e compare os prezos antes de elixir un centro ou outro.\nConsidere a amplitude de horarios e se estes se adaptan á súa disposición de tempo libre. Comprobe se abre as fins de semana, se permanece aberto ó mediodía e mais a que hora pecha polas noites.\nValore as actividades deportivas que pode desenvolver no ximnasio. Comprobe que o ximnasio ofreza unha variedade de actividades abonda (clases, pistas de squash, escalada, piscina e outras moitas), e mais se ofrece servizos relacionados coa saúde e coa estética (masaxes, sauna, zona de augas, etc.). Outros servizos que cómpre ter en conta: tenda, cafetería, restaurante, alugueiro de toallas e consignas, servizos médicos, etc.\nAntes de inscribirse, realice unha completa visita de todas as instalacións, comprobe a diversidade e calidade de equipos e máquinas (que se atopen en perfecto estado e que o seu movemento sexa uniforme), de xeito que permitan desenvolver exercicios aeróbicos e de forza.\nConfirme que existe un número abondo de aparellos, de xeito que non teña que estar sempre agardando debido a que hai poucos aparellos ou demasiados usuarios desexando utilizalos.\nComprobe que o ximnasio cumpre con todas as condicións esixibles de limpeza e hixiene. Comprobe que os vestiarios, as zonas de ducha e o resto das instalacións manteñen un estado de máxima limpeza, cunha adecuada iluminación e ventilación.\nO monitor débelle ensinar como funciona cada aparello e comprobar que entendeu perfectamente o circuíto diario que debe realizar. É moi recomendable que teña a titulación adecuada (licenciado en educación física, título de adestrador deportivo, etc.). Pregunte polas titulacións dos monitores e comprobe que o seu número sexa abondo para o número de usuarios rexistrados no ximnasio.\nPregunte en cada centro en que consiste cada actividade das que ofrece. Moitas delas teñen nomes diferentes ás doutros ximnasios, porque non son nomes xenéricos senón marcas rexistradas.\nPregunte se lle van facer unha avaliación médico-deportiva: toma de presión arterial, frecuencia cardíaca, proba de esforzo e medicións de altura, peso, masa ósea, magra e graxa. Se o usuario sofre lesións ou patoloxías, cumprirá deseñar os exercicios especificamente para el. Por iso, é conveniente que o ximnasio dispoña de gabinete médico e que se lles realicen exames médicos ós usuarios.\nPrezos e tarifas dos ximnasios\nCarecen de tarifas diferentes en función do horario\nObrigan á domici- liación do recibo\nImpídenlles a entrada ós non socios (entrada pagada)\nCarecen de descontos (estudantes, xubilados...)\nNon manteñen as tarifas expostas\nMoi mal Moi mal Mal Regular Ben Ben\nAtención ó cliente e asesoramento profesional\nNon explica que titulación teñen os monitores\nNon fan exame médico\nNon dispoñen de seguro médico\nNon teñen servizos médicos\nNon se interesan polo estado físico do cliente\nPermí- tenlles a entrada a nenos menores de 10 anos\nAtención incorrecta ó cliente\nNon teñen exposto cartel de follas de reclamacións\nAceptable Moi mal Moi mal Moi mal Mal Moi ben Moi ben Mal\nEstado das instalacións (iluminación, hixiene, seguridade e mantemento)\nMal estado dos vesti-\nNon hai chan antides\nlizante nos vesti-\nChan do xim- nasio en mal es- tado\nnaria e equipa-\nEscasa venti- lación\nNon hai ilumina-\nCarecen de extin-\nNon hai saídas de emer-\n5% 3% 14% 12% 9% 22% 5% 45% 12% 54% 54%\nlente Moi ben Moi ben Moi ben Ben Exce-\nlente Mal Moi ben Mal Exce-\nServizos que ofrecen os ximnasios\nNon dispoñen de consignas no vestiario\nNon dispoñen de auga nas salas\nNon ofrecen máis de 3 activi- dades\nNon dispoñen de sauna\nNon dispoñen de jacuzzi\nNon dispoñen de baño turco\nNon dispoñen de servizo de masaxes\nNon organizan actividades no exterior\nNota por cidade\nHorarios e aspectos relacionados coas tarifas\nAtención ó cliente e asesoramento\nRelación calidade/ prezo\nAceptable Mal Ben Ben Aceptable Regular\nAceptable Aceptable Moi ben Ben Ben Regular\nMoi mal Mal Moi ben Mal Mal Regular\nBen Mal Moi ben Ben Aceptable Ben\nAceptable Mal Moi ben Regular Regular Regular\nMoi mal Regular Ben Regular Regular Aceptable\nRegular Regular Ben Aceptable Aceptable Aceptable\nAceptable Mal Ben Aceptable Regular Aceptable\nAceptable Mal Ben Regular Regular Regular\nAceptable Aceptable Moi ben Moi ben Ben Regular\nRegular Mal Ben Aceptable Regular Regular\nNota final: Media ponderada das notas das 4 variables (horarios e tarifas + Atención ó cliente + estado instalacións + servizos )\nRelación calidade/ prezo: Nota final entre prezo dos ximnasios (mensualidades e matrícula).\n<< Ir á anterior páxina: Os resultados globais


Tui celebra as festas de San Telmo cunha programación para todos os públicos do 20 ao 29 de abril | Concello de Tui\nUn concerto de campás e dúas exposicións centran a oferta cultural-patrimonial. Blas Cantó, a Orquestra Mondragón e Patricia Moon actuarán nos festexos\nNa presentación o alcalde, Carlos Vázquez Padín, destacou en primeiro lugar a faceta cultural e patrimonial das festas co concerto de badaladas previsto o domingo 28 nos campanarios da Catedral, a igrexa de San Telmo, San Francisco e As Encerradas. O rexedor apostou por institucionalizar este evento para darlle aos festexos de San Telmo un carácter distintivo. Na mesma liña subliñou as dúas exposicións que se poderán visitar na Área Panorámica durante as festas baixo o título de “Surge et ambula. A memoria do Teatro Principal” na que se exhibirá entre outras pezas o telón do centenario teatro, e por outra a mostra “70 anos da escultura de Rosendo Salvado”.\nPor outra parte Carlos Vázquez Padín destacou a proposta musical das festas na que se aposta pola música orixinal con actuacións destacadas coma a de Blas Cantó o sábado 27 e a orquestra Mondragón o domingo 28, amais dos grupos tudenses Mi Calip’s e Factor 50 que actuarán o venres 26, e Patricia Moon o sábado 20. A oferta musical contempla tamén a presenza do Combo Dominicano na noite do luns 29, e ao longo das festas estarán o grupo América ( domingo 21) e as orquestras Passarela (sábado 27) e Saudade (domingo 28).\nAs festas comezarán o sábado 20 ás 19 h coa lectura do pregón a cargo do filatelista tudense Carlos Pérez-Fonterosa Antón, nun acto no Teatro Municipal onde actuará a Banda de Gaitas San Xoán de Paramos. O primeiro día das festas Pablo Méndez Performances presentará no Paseo da Corredoira o seu espectáculo “Quimera”. Non faltarán eventos tradicionais coma o festival folclórico ou a Semana de Teatro Afeccionado.\nConcertos da Banda de Música Popular de Tui e da Banda de Música da Escola Naval Militar de Marín, o V Encontro de Bandas de Gaitas, e actuación de charangas completan a oferta musical.\nEstán previstas actividades infantís de luns a venres de 11 a 13 h, e proxeccións de cinema infantil ás 16.30h. Tamén para público infantil programouse unha festa con Menudo Circo. As corais de Tui actuarán nas residencias e no centro de día do municipio. O deporte estará presente coas actividades previstas de bádminton, judo, tenis de mesa, xadrez, remo e baloncesto. A Copa San Telmo Eurocidade de fútbol, a Carreira Popular Solidaria de San Telmo, e as finais autonómicas do programa Bádminton + centran a oferta deportiva. O luns de San Telmo celebrarase a tradicional Feira dos Cabalos. Continúa tamén até o luns 29 a Festa do Meixón en 6 restaurantes tudenses. Xa no tocante aos actos relixiosos destaca a solemne procesión de San Telmo o luns 29 ás 21 h.\nConsultar programación das Festas de San Telmo 2019


RADIO RESÍO: Novo programa de "Música no faiado"\nDesde o club de lectura da nosa escola envíannos este novo programa da nosa radio escolar Radio Resío, na que lle dan un repaso á música do século XX, relacionada co libro "Música no faiado" de Miguel Ángel Alonso Diz\nAquí podedes escoitar o programa : PREME AQUÍ\nPostado por Profe Juan às 09:56 0 comentários\nOnte, 13 de maio celebramos na nosa escola a festa dos Maios e das Letras Galegas.\nAo longo da semana estivemos investigando arredor da figura de Florencio Delgado Gurriarán e traballamos con estes materiais.\nAo longo da mañá, os distintos cursos foron encargándose de realizar as grilandas do maio con flores, con ovos, preparar a estrutura vexetal, etc...\nTedes neste enlace algunhas das fotos que tiramos ao longo da xornada:\nComo todos os anos, tras confeccionar o noso maio, reunímonos no patio para cantarlle as coplas.\nDespois, a aula de 4º de Ed. Primaria fixeron o "baile das fitas" como xa é tradición na nosa escola.\nPara rematar, cantamos o Himno todos xuntos.\nDesta ocasión contamos coa colaboración das pandereiteiras "As mozas de Ouro" de Coruxo, xunto cun par de gaiteiros que nos quixeron acompañar, Xacobe e Luís. A todos eles, moitas grazas! E agardamos que repitan o próximo ano.\nPostado por Profe Juan às 08:46 0 comentários\nLetras Galegas 2022: Actividades sobre Florencio Delgado Gurriarán\nAchégase o mes de maio, o mes das Nosas Letras, este ano adicado ao autor valdeorrés Florencio Delgado Gurriarán. Para que vaiades coñecendo a súa figura, deixámosvos aquí as actividades que nos ofrece o Seminario Galán:\n- Actividades en liña:\n- Actividades para imprimir\nAdemais destas actividades, atoparedes máis materiais na seguinte ligazón:\nO GUIEIRO DE FLORENCIO\nPostado por Profe Juan às 16:39 0 comentários\nRADIO RESÍO: Programa do Día do Libro 2022\nAquí tedes un novo programa de RADIO RESÍO, realizado pola clase de 4º de Ed. Primaria e adicado ao Día do Libro. Neste programa entrevistaremos a varias alumnas e ex-alumnas, Agardamos que vos guste!\nPROGRAMA Día do Libro 2022\nPostado por Profe Juan às 12:48 0 comentários\nHip Hop con Rosalía de Castro\nPara conmemorar o nacemento de Rosalía de Castro, que se celebra mañá, 23 de febreiro, os alumnos de 5º de Ed. Primaria fixeron unhas adaptacións dos poemas de Cantares Gallegos ao Hip Hop.\nAgardamos que vos gusten!!\nPostado por Profe Juan às 18:17 0 comentários\nRADIO RESÍO: Programa do 19 de novembro\nAquí vos deixamos un novo programa de Radio Resío\nPREME AQUÍ PARA ESCOITAR O PROGRAMA\nPostado por Profe Juan às 12:08 0 comentários\nFinal feliz para Lola, a vaca que levaba 5 días atrapada en Vila de Cruces\nFoi un rescate que creou gran expectación. Desde que se coñeceu a historia de Lola, a vaca que quedou atrapada nunha zona de difícil acceso en Vila de Cruces (Pontevedra), moitas olladas estaban pendentes do que acontecía con ela.\nE a historia rematou da mellor maneira posible. Este martes, pouco despois das catro da tarde, ao fin conseguían rescatala da beira do río Deza, onde levaba días atrapada. Foi tras varios días de traballo e coa axuda dunha retroescavadora para abrir un camiño polo que Lola puidese saír.\nA vaca escapara o pasado xoves da corte xunto a dúas becerras. Os seus donos cren que fuxiron pola presenza doutro animal. Na súa fuxida, caeron por un cavorco e acabaron no río Deza. Atopáronas ao día seguinte e puideron rescatar as dúas becerras coa axuda dunhas cordas, pero non a Lola, que está preñada de oito meses e non era quen de subir pola empinada costa.\nNon só os seus donos, senón tamén varios veciños, axentes de Protección Civil, do Seprona e o alcalde de Vila de Cruces quixeron axudar nos labores de rescate.\nGardas nocturnas para evitar que a atacasen\nEsgotada e enferma, por ter permanecido un tempo metida no río, os veciños coidaron de que non lle faltase de nada. Leváronlle auga e comida e tapárona con mantas. Tamén lle puxeron unha radio para espantar ás alimañas eIncluso estableceron quendas de día e de noite para evitar que animais como o lobo ou o porco bravo puidesen atacala.\nFinalmente conseguiron abrir unha gabia coa axuda dunha retroescavadora, habilitando un paso polo que a vaca puido saír.\nPostado por Profe Juan às 14:15 0 comentários


Teatro – «RAGAZZO» – Sala Rebullón – Territorio cultural as pedriñas\nTeatro – «RAGAZZO»\nDe Anxo Outomuro\nEuropa, verán do 2001. A cidade de Ragazzo vive a restricción de dereitos sociais máis grande que recorda o continente dende a Segunda Guerra Mundial: fronteiras pechadas, rexistros, detencións… 30 000 axentes recorren as rúas e protexen aos líderes do G8 na súa xuntanza.\nRagazzo pasa o verán na cidade, nun garaxe que okupou e acondiciounou como o seu fogar. Está de vacacións: ten tempo para ir a concertos, escribir, e incluso de namorarse… e por suposto, de participar no Fórum Social, soñando e provocando outro mundo posible. Pero o seu destino quedará marcado cando tome a decisión de quedarse na columna dos desobedientes.\nRagazzo é unha oda á xuventude e á liberdade, un grito á vida: unha reivindicación da memoria colectiva que os donos do mundo nunca escribirán para nós.\nA historia de Carlo Giuliani, o mozo activista italiano asasinado pola policía nunha manifestación contra o cumio do G8 en Xénova no ano 2001, é a base argumental que atopou a compañía galega Barrosanta para a montaxe escénica de Ragazzo. Esta peza reivindicativa, protagonizada polo actor Anxo Outumuro. Ragazzo é unha oda á xuventude e á liberdade, un grito á vida, á dignificación das historias persoais e unha reivindicación da memoria colectiva», indican desde a compañía. O texto de Ragazzo foi galardoado con dous Premios da Crítica (revelación e espectáculo para xóvenes), co Premio da Crítica Serra d’Or e o Premio do Público no Festival Internacional Huesca.\nRagazzo: Anxo Outumuro\nTexto: Lali Álvarez\nEscenografía: Desguaces Petelos\nEntradas a venda na Cantina As Pedriñas!


O volframio cósmico - Ceos Galegos\nCréditos da imaxe: Julio Castro Pardo\nUnha ampla Vía Láctea do verán érguese por riba desta paisaxe estraña de augas de cor esmeralda.\nÁ esquerda da imaxe saliéntase o Setestrelo ou Carro Maior, as sete estrelas principais da constelación da Osa Maior. Por baixo e á súa dereita nace o arco da nosa galaxia que remata na constelación do Arqueiro. Milleiros de estrelas no ceo que se amorean nesa franxa de pó cósmico e hidróxeno que resulta ser o plano principal da galaxia á que pertence o noso Sol. Estrelas de diferente natureza, idade, tamaño, estrutura e destino.\nMoitas delas, coma a nosa, rematarán as súas vidas formando ananas brancas, cando o consumo do combustible nuclear que as alimenta (a fusión de átomos de hidróxeno) non sexa quen de loitar contra a gravidade que as mantén unidas, esparexendo polo universo os elementos químicos que foron formando no seu interior mediante un proceso denominado nucleosíntese. Algúns deses átomos serán de volframio (ou tungsteno). Pasado o tempo, este material dará lugar a novas estrelas e planetas ao seu redor, feitos cos refugallos de estrelas xa mortas.\nNa parte baixa da imaxe están os restos dunha antiga mina de Volframio aos pés do monte Neme (Carballo, A Coruña). Explotada desde a primeira metade do século pasado (sobre todo con fins militares) ata recentemente, onde fica abandonada entre desidias administrativas, corrupcións e esquecementos. Poucos son conscientes que a riqueza dese terreo naceu hai tempo no interior dunha estrela coma o noso Sol.\nEn Carballo preséntase o noso proxecto Ceos Galegos o 5 de decembro. Amosaremos imaxes tan fermosas coma esta e aprenderemos as historias que hai tras delas.


O PP lamenta que González Abelleira minimice o colapso do rexistro telemático municipal e pida paciencia en lugar de traballar para corrixir os erros - Grupo Municipal Partido Popular de Lugo\nO PP lamenta que González Abelleira minimice o colapso do rexistro telemático municipal e pida paciencia en lugar de traballar para corrixir os erros\nBy PP21 Abril, 2021Servizos xerais\nA concelleira do Grupo Municipal do PP Sagrario Sánchez asegura que a situación que centos de lucenses viviron onte xa se vía vir xa que se nun día normal é case imposible realizar unha xestión telemática co Concello, o máis normal é que nun día que se acumulan centos de peticións o sistema se colapse\nA concelleira do Grupo Municipal do Partido Popular no Concello de Lugo, Sagrario Sánchez, lamenta a “total falta de autocrítica” do goberno local, xa que despois de ver como onte se colgaba o rexistro telemático municipal, impedindo a centos de lucenses presentar a súas solicitudes para o plan de rescate económico do Concello de Lugo.\nPara a concelleira popular, que a edil Ana González Abelleira cualificara este suceso como “pequenas incidencias” di moito sobre a falta de empatía do bigoberno, xa que lonxe de pedir desculpas e poñerse a traballar para solucionar este gran problema, “sacan peito ao asegurar que ter o sistema fóra de servizo demostra o éxito do plan”.\nSagrario Sánchez recorda como hai poucos días xa se alertou dende o Grupo Popular que había lucenses que amosaran o seu malestar pola imposibilidade de realizar xestións telemáticas co Concello de Lugo, polo que era de prever que ante a posibilidade de que no día de onte se multiplicasen as peticións, debido a que se concederán por rexistro de entrada, o sistema dera erros constantes. “Lonxe de pedir desculpas, minimizan os problemas, trabas que provocaron que persoal de moitas xestorías tivese que prolongar a súa xornada laboral ata ben entrada a noite para poder rexistrar as solicitudes dos seus clientes, sen esquecer as horas perdidas por moitos particulares que tentaron facer a xestión e non puideron ata pasadas varias horas”, sinalou.\nA concelleira popular esixe ao goberno local que deixe de buscar escusas e centre os seus esforzos en que Lugo conte cun servizo telemático “de matrícula de honra” para que calquera cidadán poida realizar as súas xestións sen importar onde se atope ou o dispositivo electrónico empregado.\nSagrario Sánchez recorda que a semana pasada no pleno extraordinario no que se aprobaron estas axudas, dende o Grupo Popular xa amosamos o noso apoio a este plan de reactivación, pero tamén advertimos de que fracasarían na súa xestión se repetían os erros do pasado, algo que semella non escoitaron á vista dos feitos.


Xunta, Renfe e Concellos crearán un grupo de traballo para adaptar ás necesidades dos usuarios os horarios da liña de Feve Ferrol-Ribadeo - Noticias de Galicia\nXunta, Renfe e Concellos crearán un grupo de traballo para adaptar ás necesidades dos usuarios os horarios da liña de Feve Ferrol-Ribadeo\nPUBLICADO EN: Noticias de Galicia ► A Coruña ► Ares ► As Somozas ► Barreiros ► Burela ► Cariño ► Cedeira ► Cerdido ► Cervo ► Fene ► Ferrol ► Foz ► Galicia ► Local Portada ► Lugo ► Mañón ► Moeche ► Mugardos ► Narón ► Neda ► O Vicedo ► Ortigueira ► Portada esquerda ► Ribadeo ► San Sadurniño ► Valdoviño ► Viveiro ► Xove ▼\nEthel Vázquez na reunión con representantes dos concellos de Ferrolterra, Ortegal e A Mariña\nA Xunta, Renfe e os concellos das comarcas de Ferrrolterra, Ortegal e A Mariña crearán un grupo de traballo para abordar unha mellor adaptación dos horarios da liña de Feve entre Ferrol e RIbadeo ás necesidades dos usuarios. Así se acordou na xuntanza que esta mañá mantiveron nas dependencias da Administración autonómica en Ferrol, a conselleira de Infraestruturas e Vivenda, Ethel Vázquez, o director xeral de Mobilidade, Ignacio Maestro, o delegado provincial da Xunta na Coruña, Ovidio Rodeiro, co director xeral de Renfe Viajeros, Ramón Azuara, e representantes dun grupo de municipios desas comarcas, co obxectivo de analizar as necesidades da liña de ferrocarril.\nNa xuntanza, o representante de Renfe informou da recente adopción de medidas que afectan a ese servizo ferroviario e que teñen por finalidade acadar unha mellora organizativa, centralizada en Galicia, así como o reforzo do persoal e do material rodante. Detallou que a liña de Feve Ferrol-Ribadeo contará con máis maquinistas e con dous trens máis, que se incorporarán a de finais de xuño, coa obxectivo de garantir o correcto funcionamento servizo ferroviario sen incidencias.\nEthel Vázquez asegurou que a Xunta ten o máximo interese en que os veciños das comarcas de Ferrolterra, Ortegal e A Mariña teñan acceso a un servizo ferroviario de calidade que, ademais, se adecúe ás súas necesidades de mobilidade. Nese sentido, salientou que o Goberno galego trasladou de forma reiterada ao Ministerio de Fomento a súa preocupación polos incidentes rexistrados nos úlitmos tempos.\nA titular de Infraestruturas salientou que a Xunta é consciente do esforzo do Goberno do Estado pola modernización do ferrocarril da nosa Comundiade, pero precisou que estas melloras deben facerse extensivas e chegar tamén á liña de tren do norte de Galicia que une e comunica Ferrol con Ribadeo.\nA conselleira manifestou a total disposición da Xunta a colaborar con todos os axentes implicados para que os veciños de Ferrol, Ortegal e A Mariña poidan dispoñer dun transporte ferroviario atractivo e competitivo.\nServizos de autobús garantidos e reforzados\nPor outra parte, Ethel Vázquez aproveitou esta reunión cos alcaldes da zona norte para abordar o proceso de reordenación e modernización do transporte público de viaxeiros que está a impulsar o Goberno galego. Neste sentido, aclarou que se trata de modificacións contractuais coas empresas que, en ningún caso, implicarán perda de servizos aos usuarios, senón que cambiarán os prestatarios.\nExplicou que o Executivo autonómico está a traballar nun proceso de novas adxudicacións para poñer en marcha novos contratos coas empresas para que os novos servizos estean a punto e funcionando ao remate dos contratos actuais. Este procedemento non só garante o servizo de transporte aos usuarios, senón que ofrece unha oportunidade para amplialo e melloralo, para que sexa máis eficiente e responda mellor ás necesidades de mobilidade dos galegos, fundamentalmente no rural.\nVázquez indicou que o servizo público de transporte interurbano seguirase prestando con normalidade e reforzado aos cidadáns a partir de agosto, xa que os usuarios continuarán dispoñendo dos servizos actuais pero, a maiores, contarán con outros servizos novos, con máis vantaxes e máis oportunidades para cubrir os seus desprazamentos cotiás.\nPara iso, a Xunta está estudando novas fórmulas, o aproveitamento de sinerxías como pode ser, por exemplo, a integración do transporte escolar, que ten unha maior presenza no rural e, polo tanto, poderá ser aproveitado para garantir mellores servizos.\nNese sentido, a conselleira convidou aos concellos a reforzar esa oferta de servizos de transporte aos seus veciños poñendo en marcha liñas municipais, de especial interese para os habitantes do rural.\n8 de maio de 2017 | 17:03\t• Sen comentarios


Casino jean-charles naouri último xogar de datos\nde apostas deportivas mercado casino jean-charles naouri último xogar de datos.\nEn Maio, un tribunal federal ordenou SG para pagar competidores $315 millóns, decisión que tiña que estean implicados en "frívolo accións xudiciais" e "farsa patentes" nun esforzo para monopolizar o mercado en automático tarxeta-shufflers casino jerez de la frontera. Mentres tanto, a noticia de que SG foi reflexionando un posible IPO para a súa social xogos de negocios en 2019 causada accións da empresa para disparar máis de 21 por cento na NASDAQ black jack ridge campo de golf.\nSG é apelar a decisión e, como tal, dixo o xoves que "non resultan en ningún diñeiro saída como o veredicto está suxeito a post-xuízo de movementos e o recurso proceso." No momento en que dixo que cría que o xurado tiña "chegou o veredicto mal." Pero a pesar das enormes perdas, a empresa aínda será capaz de informe de seu 14 º trimestre consecutivo de ano-sobre-ano de crecemento, con Q3 ingresos aumento do 6,8 por cento, a us $821 millóns black jack reserva e líquido revisión. Estas cifras foron amparado por $46.5 millóns en novos ingresos da NYX Xogos de Grupo, que SG adquiridos en xaneiro para preto de us $626.5 millóns black jack rider camisa rokker.\nPero en 2015, o grupo bater de volta con un antitruste acción que acusou SHFL de coñecer a súa patentes eran válidos e ineficaz — e un Chicago xurado acordou black jack reserva e zume. Os investimentos están apostando que un IPO vai proporcionar un fluxo de caixa que vai eliminar unha peza de SG $8.9 millóns de carga da débeda — que supera en moito a súa propia us $2,4 millóns de capitalización de mercado epiphone casino coupe pescozo perfil.\nblack jack ridge campo de golf\nblack jack reserva e líquido revisión\nblack jack rider camisa rokker\nblack jack reserva e zume\nepiphone casino coupe pescozo perfil\nEpiphone casino coupe natural revisión\nFai a aria ter un casino\n4150 blackjack carballo unidade lawrence ks\nDeserto diamante casino & entretemento - tucson tucson\nInternacional de máquina caza de recreo vendas limitadas\nQue posúe ríos casino des plaines\nBlack jack ridge area springs


Europa Press 20 febrero 2020 14:41 h.\nanova Podemos Galicia elecciones autonómicas 2020\nEn plenas negociacións con Anova para unha posible alianza, o partido lanza unha consulta que conclúe este xoves\nPodemos Galicia lanzou unha consulta na que pregunta á súa militancia sobre se apoian a postura da dirección de establecer, baixo o liderado do partido morado, unha alianza con outras forzas baixo a fórmula Galicia en Común e con referencia a Unidas Podemos na papeleta das eleccións autonómicas do próximo 5 de abril.\nOs inscritos do partido morado teñen até as 20.00 horas deste xoves para responder si ou non á seguinte pregunta: "Crees que Podemos Galicia debemos concorrer ás eleccións galegas coa fórmula dunha coalición baixo a forma de Galicia en Común e a referencia estatal de Unidas Podemos asumindo a iniciativa e sumando a outras forzas progresistas?".\nA consulta prodúcese en pleno proceso de conversacións con Anova para configurar unha posible alianza para as autonómicas e a pouco máis de 24 horas para o peche do prazo para o rexistro de coalicións. Os contactos, que se producen a nivel organizativo e entre Antón Gómez-Reino (Podemos) e Martiño Noriega (Anova/Compostela Aberta) intensificáronse nas últimas horas.\nOs estatutos de Podemos obrigan a referendar ante os inscritos as alianzas para os procesos electorais. Con todo, nas autonómicas de 2016, o partido morado contradixo a opinión dos seus inscritos ao aceptar a súa inclusión no partido instrumental En Marea, en contra do expresado na consulta, que apostaba por pechar unha alianza pero en formato de coalición e coa marca Podemos visible.\nPodemos pregunta ás súas bases se queren unha alianza con outras...\nO pai de Déborah Fernández espera "avances" tras anos "chocando contra un muro"


O Concello buscará a mellor solución técnica para conectar García Barbón coa nova estación de Urzáiz e a rúa Vía Norte organizando un concurso de ideas no que espera participen os arquitectos máis prestixiosos. Tal e como explicou o rexedor, trátase de dispor dun maior número de propostas mecánicas de acceso o que permitirá facer unha avaliación máis completa das vantaxes arquitectónicas, estéticas, construtivas e económicas.\nO alcalde avanzou esta mañá que o Concello convocará un concurso de ideas para buscar a mellor solución de acceso e mobilidade transversal entre García Barbón e Vía Norte. As propostas, indicou, terán que considerar opcións mecánicas de acceso que permitan maior mobilidade peonil entre este corredores para que sexa universal en ambos sentidos de circulación. Na súa intervención, destacou a importancia dunha infraestrutura que permitirá conectar “dúas zonas da cidade na que viven 20.000 persoas en cada unha delas”.\nSerá un xulgado especializado o que elixa unha proposta a modo de anteproxecto que servirá de base ao correspondente proxecto técnico, básico e de execución das obras precisas. O obxectivo, engadiu, é dispor dun maior número de propostas o que permitirá facer unha avaliación máis completa das distintas posibilidades. Na avaliación terase en conta a solución que achegue máis calidade e excelencia desde o puntos de vista arquitectónico, estético, construtivo e económico.\nO concurso contempla o pago de premios económicos para os tres primeiros clasificados, así como a contratación do proxecto de execución e de dirección de obras ao gañador. O custo das obras ronda os 6 millóns de euros, ao que se suma medio millón máis para premios e redacción do proxecto. Respecto dos prazos e segundo detallou o rexedor, o concurso desenvolverase en 5 ou 6 meses, será preciso outro medio ano para redactar o proxecto e, por último, está previsto executar as obras en 12 meses.


NESTE 8 DE MARZO: AS MULLERES TAMÉN ESTAN NA LOITA -\nCONTRA O MACHISMO E O CAPITALISMO\nNon ao peche do COF do Ventorrillo\nHoxe hai un reforzamento da ideloxía máis reaccionaria por parte do goberno de Rajoy, co Gallardon plantexando unha nova lei do aborto que nos fai retroceder aos anos 90, o ministro Wert impoñendo a relixión nas aulas. A Xunta do PP adiantouse cando aprobou a lei de familia, prantexando como núcleo fundamental da sociedade á familia patriarcal. Co peche do Centro de Orientación Familiar é consecuente coa súa política, ir en contra da liberdade sexual das mulleres.\nEsta ideoloxia esta ao servizo dunha doble moral, por un lado privatizan o servizo e por outro recortan os dereitos das mulleres a decidir sobre o seu propio corpo. Impedir o pecho do COF fai parte da loita contra as privatizacións e os recortes impusadas dende a UE e a Troika. O que significa a unidade con todos e todas aqueles que hoxe loitan contras estas medidas.\nNeste momento histórico de convulsión social e crise dun réxime e uns gobernos máis que desacreditados, as mulleres traballadoras estamos a tomar o protagonismo nas loitas que se están sucedendo en todo o estado español. Estamos á cabeza nas mobilizacións que se opoñen aos recortes, ás privatizacións e ao desfalco dos dereitos máis básicos que con tanto esforzo a clase traballadora logrou conquistar.\nSorteando os obstáculos que a opresión e as barreiras do machismo imponnos, nós, as mulleres traballadoras, somos o referente nesta batalla contra un sistema que se alimenta das desigualdades para seguir enriquecendo a unha minoría corrupta.\nAs mulleres encabezamos as protestas\nNa defensa polo dereito á vivenda, as mulleres están a atacar de cheo á base que sustenta ao capitalismo: a propiedade privada. No movemento contra os desafiuzamentos, como as corralas de veciñas en Andalucía, as mulleres dirixen a pelexa, e en cada ocupación das e os sen teito fan tambalear os cimentos deste sistema económico en decadencia.\nEn Madrid, as traballadoras da Sanidade Pública son tamén pezas chaves nas protestas e os peches en hospitais e centros de saúde, defendendo os miles de postos de traballo e o mantemento do dereito á sanidade, ameazados pola privatización e a especulación.\nDo mesmo xeito, todo o Ensino Público segue en pé de guerra contra os recortes na educación. Desde as escolas infantís até a universidade, tanto profesoras como estudantes novas, as mulleres seguen resistindo á ofensiva do goberno de Rajoy e os seus secuaces nas distintas comunidades.\nUn sistema e un réxime no que non hai saída para a muller traballadora\nEstes son algúns das frontes nos que as mulleres, xunto cos homes da clase traballadora, están a resistir á guerra social iniciada por un goberno que segue aplicando plans de recortes, a pesar que se destapou o armazón da corrupción na que está asentado. Unha corrupción que salpica ás institucións do réxime: monarquía, Constitución, Xustiza,... demostrando que non hai saída a esta catástrofe social, na que as mulleres estamos a ser dobremente damnificadas, se non é fóra del.\nPor iso, este 8 de Marzo, ten que recuperar a súa orixe, en defensa dos intereses das mulleres da clase traballadora. Non é posible manter os nosos dereitos neste sistema. Ningunha conquista é definitiva mentres siga existindo a explotación sobre a clase traballadora, que ademais recae con máis forza nos sectores oprimidos: mulleres, novas, inmigrantes,..., sobre os que o sistema capitalista impón a desigualdade, para dividirnos e debilitar a nosa loita común. Por iso os homes da clase traballadora teñen que sumarse tamén á loita contra a opresión das mulleres e en defensa da nosa emancipación, para golpear xuntos contra a opresión e a explotación capitalista.\nA saída a esta crise non é outra que derrubar a estes gobernos e acabar con este réxime, nunha pelexa conxunta. Porque aínda que se convocasen outras eleccións, o goberno que entre como recambio do malparado Rajoy e PP, seguirá implantando as mesmas políticas ditadas pola Troika para rescatar a banqueiros/as e a empresarios/as, e non a traballadores/as e ao pobo.\nA única solución é a saída obreira e popular a esta crise e para iso é necesario impulsar a unificación das protestas, de todos e todas as traballadoras en loita, coordinar os movementos populares, coordinadoras e organizacións mobilizadas para convocar unha Folga Xeral que consiga botarlles e que de paso ao verdadeiro programa de emerxencia que necesitamos para saír desde espolio á clase traballadora no seu conxunto.\nCorrente Vermella chama á concentración polo mantemento do COF do Ventorrillo e o dereito a unha saúde sexual e reproductiva, o 8, no Obelisco ás 20h\nComentarios (0) - Categoría: Galiza - Publicado o 06-03-2013 20:00


ASEFOGA estuda o efecto da vespa velutina na polinización - Campo Galego\nInicio / Apicultura / ASEFOGA estuda o efecto da vespa velutina na polinización\nA Asociación Sectorial Forestal de Galicia extraerá conclusións arredor das modificacións irreversibles nos equilibrios da fauna local\nCampo Galego 27/09/2021 5:43 p.m.\nUn niño de vespa velutina pendurado das pólas dun amieiro\nA Asociación Sectorial Forestal de Galicia (ASEFOGA), está a piques de facer pública a súa investigación sobre os efectos sobre a polinización da presenza das vespas velutinas. O estudo, que conta co apoio da Fundación Biodiversidade, do Ministerio para a Transición Ecolóxica e o Reto Demográfico, apunta á vocación invasora do insecto de orixe asiática o que está causando modificacións irreversibles nos equilibrios da fauna local.\nDende a ASEFOGA apuntan ao sobrado recoñecemento científico de que as especies exóticas invasoras son a segunda causa de perda de biodiversidade no mundo tras a modificación do hábitat. A vespa velutina, tamén chamada avispón asiático ou avespa negra, é unha especie invasora e crese que a súa chegada a Europa foi accidental. Os indicios apuntan á importación accidental de avespas reinas en estado hibernante nunha carga de produtos hortícolas procedentes de China que desembarcou no porto de Bourdeux.\nDesde Francia foi pasando aos países limítrofes, por iso é polo que as primeiras aparicións en España suceden na zona norte\nOs avispóns teñen unha gran capacidade de voo e dispersión activa, as raíñas fundadoras de vespa velutina teñen a capacidade de voar ata 30km/día. A distancia de voo das obreiras adoita ser menor a 2 km, pero son capaces de situarse e regresar ao niño desde distancias de ata 5 km.\nAdemais deste tipo de dispersión natural, documentáronse reiterados casos de introducións accidentais a través do transporte, tanto por vía marítima como terrestre no continente europeo que contribúen ao crecemento da especie. A velutina ten unha alta capacidade de reprodución e debe terse en conta que o crecemento das poboacións de véspidos depende do número de raíñas fundadoras para establecer novas colonias. Do total de raíñas fundadoras o 60% ten éxito á hora de sacar adiante unha colonia. Cada raíña fundadora pode producir entre 200 e 500 de novas raíñas ao ano, o que explica o crecemento exponencial desta especie invasora.\nA Velutina presenta un comportamento social que lle confire flexibilidade e maior variedade a nivel biolóxico\nA súa capacidade para aprender, memorizar e comunicarse é outra das claves do éxito dos avispones. A súa alimentación baséase fundamentalmente na fauna local de insectos, o que supón unha grave ameaza para a biodiversidade polinizadora. A acción polinizadora dos insectos é indispensable para a produción global de alimentos e un servizo ecosistemático clave, por este motivo conservar as poboacións de insectos silvestres é unha prioridade e para axudar á conservación é necesario coñecer as ameazas que afectan o seu desenvolvemento.


Outras noticias da cultura | Noticias de Galicia | CRTVG\nOutras noticias da cultura\nPublicado o 24/04/2018 17:12\nPresentouse ne Santiago a tradución ao galego de 'O castelán de Coucy e a dama de Fayel', unha novela medieval francesa, escrita en picardo, a finais do século XIII ou comezos do XIV.\nTrátase dun texto narrativo que tivo un enorme prestixio na literatura medieval , xa que recolle e amplifica unha das lendas que máis éxito tiveron na Idade Media, cun tráxico final, en que a dama come o corazón do seu amante, o cal converte a esta parella nunha das máis infortunadas da literatura europea. Unha historia recollida en moitas obras posteriores.\nO Liceo de Ourense acolleu a presentación do libro 'Os cantos do mar', un mosaico de anacos de tempos moi remotos de Dorothé Schubarth, unha musicóloga suíza. A obra foi orixinalmente escrita en alemán antigo, empregando expresións en desuso. E, posteriormente traducida ao galego pola propia autora coa axuda de Antón Santamarina. O resultado final é un relato que achega os ecos dunha namorada que agarda a carón do mar o seu amor, sen asumir que non vai a chegar.\nTui acollerá do 26 de abril ao 1 de maio a décimo cuarta edición de Play-Doc, o festival internacional de documentais de Tui. A cita é un referente para o audiovisual en todo o mundo e ofrecerá unha ampla programación con sede central no Teatro Municipal.\n'Memoria do corpo' é o título do novo libro de Xesús Rábade Paredes, presentado esta semana en Santiago. Segundo palabras do propio autor, trátase dun " tempo de investigación", en que o autor "viaxa dende a lama por corpos e iniciacións eróticas e camiños que nos devolven ao punto de partida".\nO Teatro Rosalía de Castro acolleu o espectáculo didáctico 'A ollada nas mans', en que colaborou a Banda Municipal. É unha proposta que percorre parte da obra de Picasso co obxectivo de facilitarlla ás persoas con calquera tipo de diversidade. Un espectáculo que conxuga danza, teatro, música, circo e audiovisuais baseado nun guión de Xoán Carlos Mexuto. Na obra participaron 22 persoas en escena e 45 músicos. tocando en directo.\nAntonio Manuel Fraga gaña o 1º Premio María Victoria Moreno de literatura xuvenil\nRodaxe de 'Arima', de Jaione Camborda


Concello de Viana do Bolo (Ourense) - Entroido - Portal de Turismo\nO Entroido de Viana do Bolo, que goza dunha recoñecida fama, é un dos máis antigos, orixinais e tradicionais dos que se celebran en Galicia.\nVarios son os elementos diferenciadores do noso Entroido, que o fan único: boteiros, lardeiros, folión, mula, disputas e fariña.\nOs preparativos do Entroido comezan ao rematar o Nadal, cos ensaios e a preparación de disfraces e carrozas. Durante este período previo ao Entroido, os veciños e veciñas de Viana do Bolo e dos pobos do redor organízanse para saír tocar o “Folión” polas rúas do seu pobo ou dos pobos veciños onde son recibidos cos brazos abertos.\nO Folión está formado por un grupo de veciños/as que, tocando instrumentos tradicionais como bombos e aixadas percorren as rúas do seu pobo ou dos pobos veciños. Cada folión ten un ritmo particular que varía segundo o pobo do que proceda.\nMarca o inicio do Entroido, celebrándose dous xoves antes do Domingo de Entroido, coñecido en Viana do Bolo como o “Domingo Gordo”.\nO xoves de compadres da comezo a botada fariña, podendo botala soamente os homes sobre as mulleres. Pola noite celébrase unha gran folionada e cena de Compadres, dando lugar a multitude de ceas ás que só asisten os homes. Dende as primeiras horas deste xoves colga, dun mástil situado na Praza Maior de Viana do Bolo, a figura do “lardeiro”, un boneco con forma de home e estrutura de ferro que espera ao xoves seguinte a compañía da súa lardeira.\nChegado o xoves anterior ao Domingo de Entroido ou Domingo Gordo, a Lardeira é colgada a carón do Lardeiro para gozar do Entroido e presidilo durante toda a súa duración.\nDurante este día as mulleres botan fariña aos homes, tocan o folión e os restaurantes e bodegas da vila atópanse repletos de ceas formadas exclusivamente por mulleres.\nVenres e Sábado de Entroido:\nAs noites do Venres e Sábado de Entroido Viana acolle a multitude de folións chegados dos pobos limítrofes e moitos visitantes e turistas chegan a Viana a gozar da súa orixinal festa. Centos de bombos e aixadas marcan os ritmos para dar comezo a unha gran noite de fariña que durará ata altas horas da madrugada. Os folións son acompañados por multitude de disfraces e unha gran fariñada na que homes e mulleres participan Toda a festa se celebra en torno á Praza Maior presidida polo Lardeiro y a Lardeira colgados días antes.\nÉ un dos días grandes do Entroido vianés. Desde 1970 vense celebrando neste día a afamada “Festa da Androlla”. Esta festa gastronómica é unha das máis antigas de Galiza e congrega cada ano a máis de 3.000 persoas que se reúnen para degustar os produtos típicos da zona. A androlla é o embutido máis típico da gastronomía vianesa e o prato principal do menú que se degusta este día.\nDurante esta xornada tamén ten lugar un gran desfile de folións, boteiros (figura máis representativa do Entroido Vianés), disfraces e carrozas… O desfile realízase ao longo da mañá do Domingo para, ao rematar, ensalzar os praceres culinarios de la comarca.\nO Boteiro é o personaxe máis importante e representativa do noso Entroido.\nO Boteiro danza sen parar, e abre paso ao Folión, marcándolle a ruta que debe seguir polas rúas do pobo.\nO seu aspecto (de gran colorido e vistosidade), a súa enorme pantalla, os seus brincos e piruetas, etc fan que esta figura non pase desapercibida, convirtíndose no protagonista indiscutible do noso Entroido.\nO Boteiro leva unha máscara tallada en madeira e unha pantalla de alambre e cartón forrada de tiras de papel de cores (pode chegar a pesar uns 7 kilos) . o traxe conta cun cinto forrado con esquilas que, co seu ruído marcan a chegada dos boteiros. A camisa está elaborada con tiras de tela de diferentes cores fruncidas e cosidas a man. Ademais, o Boteiro leva nunha das súas mans un largo pau ou estaca de madeira chamado “monca”\nA elaboración do traxe e máscara do Boteiro é completamente artesanal, polo que se requiren varios meses para realizalo.\nEste día, dedicado aos máis pequenos, desfila polas rúas de Viana un folión composto por nenos e nenas disfrazados. Ao rematar o folión, organízanse xogos, desfile de disfraces, e unha chocolatada popular para rematar con esta xornada infantil\nCon sabor a despedida comeza, xa de mañá a soar o folión, facendo desta xornada unha das máis festivas e divertidas de todo o Entroido.\nÁs 11:30 da noite todo o pobo se reúne na Praza Maior, tocando o folión xa que, a medianoite, os lardeiros que estiveron contemplando o entroido dende o alto da Praza Maior arderán, marcando o final deste período festivo. Unha atmosfera máxica envolve a vila de Viana.\nOs bombos e aixadas, aproveitan os últimos momentos de fariña e folión. Unha vez convertidos os lardeiros en cinza, enmudecen os folións e a fariña deixa de correr. Cun sentimento agridoce despídese ao folión ata o próximo ano, e comeza unha gran verbena onde terá lugar o tradicional concurso de disfraces.\nMarca o final do Entroido e o inicio da Cuaresma.\nEn horario de tarde iníciase o “Enterro da Sardiña”, unha procesión polas rúas da vila que está presidida pola figura dunha sardiña xigante que posteriormente será queimada. A xornada culmina cunha sardiñada popular organizada polos veciños e veciñas do Cabo da Vila (o barrio máis antigo de Viana).\nCartaz festa da androlla 2020\nCartaz entroido 2020


Santo Alberte, baixar de camiño en camiño – Capítulo 0\nSanto Alberte, baixar de camiño en camiño\nLuns, 4 Abril 2011.\nO río Parga ao seu paso por Santo Alberte. Fotos: Sole\nO que máis me sorprende das infraestruturas de comunicacións é a súa superposición ao longo dos séculos. Usando pés, rodas, raís, motores ou cabalos, a xeografía accidentada de Galicia, ao longo de miles de anos, segue a ter, con pequenas variantes, as mesmas solucións para atravesar o territorio. A consecuencia é bastante obvia. Se os camiños serven, esencialmente, para conectar núcleos humanos, case nos sae unha consecuencia darwinista: a base dos núcleos de poboación galegos están onde teñen que estar desde hai centos ou miles de anos.\nPara chegar a este bonito e pouco coñecido lugar que é a ponte e a Capela de San Alberte [localización], en Guitiriz, hai que facer un descenso gradual na escala temporal das comunicacións. Hai que saír da autoestrada en Baamonde para percorrer a estrada nacional. Hai que aparcar á súa beira, atravesar con coidado e superar outra infraestrutura máis vella aínda, as vías do tren, nun perigoso paso a nivel (moito ollo). E despois aínda seguimos a retroceder nesta particular viaxe temporal de infraestruturas. A ponte medieval sobre o río Parga debe ter as súas partes máis antigas do século XIV, e nos permite entrar case de cheo nun vello tramo dun camiño aínda máis vello, onde entramos de cheo nun mundo inmemorial. Hai unha fonte máxica, que sanda os problemas da fala, e que debe nacer baixo o altar desta atípica capela. É unha das poucas capelas cun marcado carácter gótico en Galicia, chea de canzoriños divertidos coma o que vedes, pero tamén de caras fermosamente esculpidas. E ten unhas dimensións moi superiores ás das típicas capelas de romarías.\nSanto Alberte está inmersa nunha carballeira e coas ruínas dun hospital de peregrinos, porque estamos no Camiño Norte. A carón do Parga, crúzana outros ríos, como se todo o lugar estivera definido por fronteiras de auga que corre.\nSerá por iso que apetece sentar en Santo Alberte e deixarse levar.\nO pozo marabilloso de San Xoán da Cova, en Vedra\nUn San Xoán distinto: A festa do Areal\nUnha abraiante Ponte de Mouros na Cidade de Fornelos de Montes\n4 / Abril/ 2011\nNa segunda foto,no alto da fiestra podese ver unha estrela de David,ten algun significado ou é. tan soio decoración\nNa arte medieval, todo ten significado. As estrelas de David son relativamente habituais na arte medieval, pero ten en conta que moitas veces non teñen que ver cos xudeus (ou iso é o que se di).\nFermoso texto e fermosas fotografias. Quando eu era pequeno seica “prendia” algo ao falar, e meus avôs levárom-me ao Santo Alberte, parece ser que com resultados mais que satisfactórios :) Desde aquela nom voltei (já passárom anos), mas o teu post é umha invitaçom que nom se pode deixar passar.\nFermoso lugar…cada día son máis “fan” do teu blog e sinceramente coido que non hai ninguén que faga máis ca ti por nos descubrir o país que temos. Os meus parabéns.\n5 / Abril/ 2011\n¡¡Outro acerto Magago!!. Bastantes veces teño feito este roteiro, a cachos pequenos, cando levo a amigos e coñecidos a coñeceren este lugar feiticeiro. Ou facelo enteiro, recomendo neste caso empezar en Bahamonde (Begonte), logo dunha visita á casa eco-escultura de Victor Corral, a igrexa románica e o seu carballo “historiado” polo ese escultor da terra; logo seguir dende o fermoso muiño que hai a rentes do río ó cruzar a vía do tren e rematando en Parga (Guitiriz).\nPara min o máis bonito é facelo no outono. Eses castiñeiros arredor da igrexa de Santo Alberte danche unhas estupendas castañas ben grandes, e o camiño polo río é unha zona alternativa para os que recollemos cogumelos.\nA próxima vez que vaias por esas corredoiras, a medio camiño entre a ponte románica de S. Alberte e Parga, nun gran meandro do río, (ese que se ve no enlace da localización) hai unha tradicional e potente ponte de poldras mesturadas con pequenos arcos (non lembro o nome da aldea á que da paso).\nPonte medieval de San Alberte, quixen decir.\nBom roteiro o que propom o Pancho-lapatianco; somente um pequeno matiz: se começamos em Baamonde, antes de botar a andar, é mui recomendável fazer acópio de proteinas n’O Labrego, justo ao carom da casa-museu do Vítor Corral. Combustível de primeira para a caminhada! :o)\nCertamente, o roteiro está fantástico, non o vira eu así, pero é estupendo, especialmente chegando tamén a ese lugar pouco coñecido que é a Pobra de Parga e o que fica do seu castelo. Parabéns!\nUlmo, teño que disentir. Se me meto un cocido ou un chuletón do Labrego antes de ir a facer o roteiro, case mellor a fago en padiola. Está visto que haberá que comezar na Pobra de Parga e rematar en Baamonde. :-)\nNon descubro nada. Éche un roteiro marcado, e como ben dis Manuel, é parte do Camiño no Norte, e era o antigo camiño a Coruña ate que se fixo o que hoxe chaman Nacional VI. Todo vai polo mesmo rego, corredoira, tren, estrada e autoestrada.\nE quizais si, mellor empezar na ponte medieval de Parga, comprando algo na súa feira dominical, ou levando cosigo un pouco queixo de Friol e pan de Ousá para o camiño. Logo parar no Labrego, e se hai folgos, seguir polo río deica o Campo de Santa Isabel, lendo algún poema de Manuel María. ¡¡Pero eso para un só día seríanche palabras maiores!! :).\nMoi recomendable, e para os amantes da fotografía, no outono ofrece corredoiras, afastadas uns cantos metros do río, ¡desas xa escasas alfombradas de follas sen asfalto nen cables á vista!!.\nE xa paro.\n10 / Abril/ 2011\nUnha boa oportunidade para esta Semana Santa e realizar a Rota da Auga de Guitiriz que comeza na capela de San Alberte e pasa por estupendan paraxes ao carÃ³n do rÃo.\nTamÃ©n podedes descubrir os “pasais” un sistema de pedras chantadas no leito do rÃo para atravesalo. A Rota pasa por outros espazos naturais preciosos como “Os Sete MuÃÃ±os” e atravesa as tres fontes minero-medicinais coas que conta o Municipio (ValdovÃn, San Xoan de Lagostelle e PartiÃ±as).\nDeixovos a ligazÃ³n para solicitar un guÃa que nos acompaÃ±arÃ¡ pola Rota explicÃ¡ndonos todas as peculiaridade. Ã gratuÃto, polo que creo que non podemos pedir moito mÃ¡is.\nA ligazÃ³n para solicitar un guÃa Ã©:\nUnha aperta ben grande


Falece a fotógrafa Ouka Leele - G24\nFora Premio Nacional de Fotografía no ano 2005\nÉ recoñecida pola súa fotografía da Movida Madrileña\nG24.gal 24/05/2022 23:21\nA fotógrafa Ouka Leele faleceu este martes, un mes antes de facer 65 anos.\nBárbara Allende Gil de Biedma, que se agochaba baixo o pseudónimo de Ouka Leele, faleceu na tarde deste martes nun hospital de Madrid tras unha longa enfermidade e os seus restos mortais serán trasladados ao tanatorio de San Isidro.\nOuka Leele recibiu o pasado 15 de maio a Medalla de Madrid que concede o concello da capital, entre outras moitas distincións. Destaca o seu Premio Nacional de fotografía no ano 2005.\nApaixonada da cor, deuse a coñecer polas súas fotos coloreadas a principios dos anos oitenta e converteuse nun referente e un membro destacado da Movida Madrileña. Desde finais dos 70, expuxo en numerosos países e ten obras en institucións como o Museo Reina Sofía, a Fundación A Caixa ou a Colección ARCO.\n"Desde moi pequena estiven tocando a arte, pintando. A fotografía non a buscaba. De pequena non me interesaba nada. De feito, a primeira cámara que tiven regaláronma na primeira comuñón, creo, e nunca a usei", afirmaba a artista nunha entrevista con Efe en 2019.\nNese encontro, afirmaba tamén: "Síntome cómoda en todas as disciplinas artísticas nas que eu poida dar algo. Creo que non é importante o medio, senón a finalidade".


NO VENTO DE CAVANARDÁ: Gravando o silencio\nGravando o silencio\nMirámonos e non queremos pensar que fagan o que fagan nada vaia acontecer. Ao redor medra o silencio, cara dentro, afogando a alegría e a vontade de sermos outra cousa. Medra ese silencio -tóxico, griposo, apodrecido- porque quen máis e mellor poderían falar non falan: sempre hai unha escusa para o silencio e o escapismo, sempre unha coartada: a institución, a posición, o momento. A liberdade que dá o diñeiro para dicir nuns casos obriga a calar, noutros procura porqués para neutralidades imposíbeis. Fronte ao convencido e firme programa da eliminación, frustrantes escaleiras de subida e baixada, metafísica indolente. A mentira de que culpábeis son/somos todos. A pucharca de auga podre das pinas e dos piñeiros: elitismo e comenencia, unha vez máis, sempre. Tamén nós enfermamos de cousa pétrea nos ollos, néboa cinsenta nas costas, chamada imposíbel na boca. Vannos desandando o camiño e nada, nada acontece. A asunción da derrota fría nos ósos, un penoso cinismo mastigado entre dentes. Sabémolo ben e deixámolo estar. Os que menos podemos dicir á intemperie miramos a rúa, os xornais, e constatamos a infección deste maldito silencio. Gravámolo, remoemos, cuspimos. Doe pero é unha proba para o futuro, de rancor, de derrota, de vergoña e violencia.\nmolete 21 de setembro de 2009 21:32\nAnônimo 21 de setembro de 2009 21:40\ne moi desgrazado país (o noso), incapaz de se facer respectar\nRobert Louis Stevenson 21 de setembro de 2009 21:46\nonde están os intelectuais sempre tan críticos co nacionalismo no Goberno e incapaces de abrir a boca sobre o papel do PSOE galego con respecto ao idioma, absolutamente vergoñento? onde os sectores para defender políticas públicas en vez de mendigar cachos particulares?


Medio centenar de persoas participaron na xornada do CITIC sobre captación de talento galego no exterior - Código Cero - Diario Tecnolóxico de Galicia\nDe esquerda a dereita, o vicerreitor de Política Científica, Investigación e Transferencia da UDC, Salvador Naya Fernández; o director do Centro de Regulación Genómica (CRG), Luis Serrano Pubul; o director do CITIC, Manuel F. González Penedo; o reitor da UDC, Julio Abalde; o presidente do Consello Social da UDC, Antonio Abril Abadín; o director de ICREA, Antonio Huerta Cerezuela; e o director xeral de Ikerbasque, Íñigo Atxutegi Basagoiti.\nAtopar respostas eficaces para que a nosa comunidade investigadora no exterior teña a oportunidade de regresar e facer carreira aquí, na mellor das situacións posíbeis. Este foi o gran obxectivo da xuntanza celebrada hoxe na sede do Centro de Investigación TIC (CITIC) da Universidade da Coruña, a xornada Retornando talento emigrado, organizada xunto co Consello Social da UDC.\nEn termos máis concretos, a finalidade foi “poñer en valor a mobilización internacional do persoal docente e investigador e impulsar iniciativas que posibiliten o regreso destes profesionais para transferir o coñecemento e excelencia a súa Universidade e país de orixe”. A xornada contou con preto de medio centenar de asistentes.\nA apertura do evento correu a cargo do reitor da UDC, Julio Abalde; o presidente do Consello Social da UDC, Antonio Abril Abadín; e o director do CITIC, Manuel F. González Penedo. Na inauguración, o reitor da UDC sinalou que a Universidade ten “un reto moi importante”, xa que “ademais de atraer talento, tamén debe conseguir retelo” e proporcionar “estabilidade e posibilidade de desenvolvemento da carreira investigadora”.


Concello de Mos » 14 de abril, DÍA DAS AMÉRICAS\nInicioActualidade14 de abril, DÍA DAS AMÉRICAS\n14 de abril, DÍA DAS AMÉRICAS\nHoxe 14 de abril, celébrase o DÍA DAS AMÉRICAS, símbolo da paz e da unión continental.\nO Día das Américas é unha celebración anual que ten lugar en todas as repúblicas americanas, como símbolo da súa soberanía e da súa unión voluntaria nunha comunidade continental.\nCada ano, son un total de 21 países do continente americano (ARXENTINA, Bolivia, Brasil, Chile, Colombia, Costa Rica, Cuba, República Dominicana, Ecuador, O Salvador, Guatemala, Haití, Honduras, México, Nicaragua, Panamá, Paraguai, Perú, Estados Unidos, Uruguai e Venezuela) os que celebran o Día e a Semana das Américas.\nDesde Mos, municipio enormemente vencellado ao continente americano polo fenómeno migratorio vivido ao longo do século pasado, queremos sumarnos hoxe á conmemoración desta data tan significativa. Sobre todo motivada pola nosa unión co país arxentino e coa súa capital, a cidade de Bos Aires, na que se asenta a undécima parroquia mosense: a ASOCIACIÓN DE RESIDENTES DE MOS EN BOS AIRES.\nUndécima parroquia á que os mosenses nos sentimos íntima e estreitamente ligados, en alma, corazón, sentimentos e cultura; a pesar dos 12.000 quilómetros de distancia e o Océano Atlántico que nos separan. Unión que nunca cesará porque a historia nos fixo irmáns de sangue e cultura. A historia da emigración galega á Arxentina durante o século XX uniunos cun lazo invisible e irrompible. A nosa irmandade nunca se diluirá.\nUndécima parroquia con máis de 100 anos de historia, 102 para ser exactos. Xa que en 2018 a Asociación de Residentes de Mos en Bos Aires celebrou o seu centenario.\nUn século cheo de traballo, 102 anos de esforzo, ledicia, emoción e cultura. Unha traxectoria que transcorreu ao outro lado do mundo pero sen a que o Concello de Mos non tería podido ser o que hoxe é. Debémosvos moito, Mos débevos moito.\nAínda que emigrastes a Arxentina seguides a ser, e o seredes sempre, os nosos veciños. Uns veciños que co seu incansable labor por manter as súas raíces lograron, a través desta Asociación, manter intactos e perfectamente conservados os costumes culturais mosenses, as tradicións dos seus ancestros.\nMediante os vosos grupos de baile, gaitas e canto tradicional galego trasladades de xeración en xeración o saber e a cultura mosenses; resultando emocionante e fascinante ver como os fillos e netos, incluso bisnetos, dos emigrantes mosenses en Arxentina dominan o baile rexional, tocan a gaita ás mil marabillas…\nA emigración marcou ó noso Concello e temos moito que agradecerlle a aqueles emigrantes mosenses que tiveron que abandoar as súas casas, ós seus fillos, ás súas familias… para loitar desde fóra para erradicar a fame e o analfabetismo en Mos.\nCentos de persoas deste Concello deixaron a súa terra nai na procura dun futuro máis próspero para eles mesmos, pero tamén para os seus descendentes e familiares que quedaron en Mos.\nA emigración mosense en Arxentina está sempre moi presente para o Concello de Mos, para os seus dirixentes e para as súas xentes, por iso esta Asociación recibiu no ano 2010 o máximo galardón municipal, a Medalla ao Mérito. Con esta discinción, desde a administración local quixemos premiar o voso gran labor na emigración e o apoio a tantos emigrantes que chegaron a un país descoñecido e moitas veces adverso.\nPor iso HOXE, 14 de abril, Día das Américas, unha vez máis o Concello de Mos quere darvos as GRAZAS: Asociación de Residentes de Mos en Bos Aires.\nHOXE MÁIS QUE NUNCA, nunha actualidade de tempos adversos, de días duros e complicados pola crise do COVID-19, intres nos que nos lembramos especialmente dos seres queridos e, entre eles, como non, dos mosenses en Bos Aires: GRAZAS.\nHOXE MÁIS QUE NUNCA debemos manternos unidos, afianzar e reforzar eses lazos familiares, sentimentais e culturais que nos unen.\nHOXE MÁIS QUE NUNCA, lembrarvos que vos apreciamos enormemente e que vos levamos no corazón.\nRecibide unha enorme aperta. NESTES MOMENTOS, MÁIS QUE NUNCA, LEVÁMOSVOS NO CORAZÓN.


O centro de intelixencia artificial do Concello presenta as súas liñas de traballo | Empresas de Galicia\n“Hoxe é un día histórico para Ourense”, sinalou o rexedor, quen avanza que o novo centro vai xogar un papel “fundamental para Ourense”. Jácome agradeceu a colaboración de entidades como a UNED ou a Universidade de Vigo nun proxecto que o Concello pon en marcha cos seus propios recursos, e ao que confía que se sumen outras administracións supramunicipais, caso da Deputación de Ourense, da Xunta de Galicia e do goberno do Estado, ademais de optar tamén a fondos europeos. Pérez Jácome salientou a importancia de situar Ourense nunha área de tanto potencial como a da intelixencia artificial, que ademais é “totalmente transversal e alcanza todos os parámetros”, polo que todas as empresas poderán beneficiarse da actividade do centro.\n“Subirse á tecnoloxía é o mellor que podemos facer”, asegurou Pérez Jácome. O rexedor explicou que “cando vas pola senda correcta, cada avance é un pracer”, para concluír: “imos á velocidade de cruceiro e non hai ningunha dúbida ao respecto”.\nNo acto de presentación avanzáronse algunhas das liñas de traballo que desenvolve na actualidade en materia de investigación e transferencia de tecnoloxía, con proxectos que contribuirán á mellora da xestión municipal, colaboracións co tecido empresarial e diferentes entidades coma a UNED, a Universidade de Vigo, hospitais coma O Meixoeiro (Vigo) e La Paz (Madrid), entre outros, segundo expuxo o director xeral, David Olivieri.\n“O centro é un proxecto moi interesante e ten unha posibilidade moi grande para causar un impacto na cidade, tanto socioeconómico como para reter talento, que é fundamental para Ourense”, asegurou Olivieri, quen explicou polo miúdo o traballo realizado durante os dous últimos meses desde o centro ourensán e as liñas de traballo que está a desenvolver.\nFilosofía. Ao concentrar a experiencia nas últimas tecnoloxías prácticas de intelixencia artificial (IA), o centro axudará a desenvolver novas iniciativas comerciais, reterá e atraerá traballadores altamente cualificados e axudará as industrias existentes debido á natureza transversal das aplicacións da IA.\nPor tanto, os obxectivos do centro son:\n- Desenvolver e fomentar expertos en IA.\n- Fomentar a colaboración entre centros tecnolóxicos e empresas.\n- Promover a transferencia científica de tecnoloxía de IA ao sector público e privado na busca de beneficios económicos e sociais prácticos.\nO centro terá, ademais, un papel híbrido:\n- Investigación e desenvolvemento: obter excelencia e habilidades fundamentais en investigación científica nun conxunto de áreas centradas na intelixencia artificial relevantes para a economía local.\n- Transferencia de tecnoloxía: actuar de promotor da transferencia de I+D fomentando a posta en marcha de proxectos colaborativos. Será en áreas como: Smart City: Sociedade e goberno intelixentes; BIOMED: Medicina Traslacional e Bioinformática; e Negocio: desenvolvemento de IA como servizo.\nO centro establecerá relacións crave con outros actores do sector publico e privado para colocarse coma un centro de excelencia e crear sinerxias relevantes para a economía e para a sociedade. Principalmente con universidades, redes de investigación e sector público.\nImpactos. Aproveitará a colaboración de socios tecnolóxicos para producir resultados e impactos relevantes para a economía e a sociedade local en materia de creación de emprego, implantación de novas empresas, optimización dos servizos gobernamentais, uso da IA como plataforma de servizo na nube. Tamén persegue constituír unha oportunidade única para que colaboren unha variedade de partes interesadas, coma a industria, as organizacións profesionais, hospitais, universidades e outras organizacións do sector publico.\nImpactos a nivel estratéxico:\n- Social: Sensibilizar sobre a nova economía dixital entre a poboación.\n- Coñecemento: Transferir coñecemento do centro e das universidades tanto ao sector publico como ao privado.\n- Científico: Crear coñecementos científicos básicos en IA que proporcionen beneficios sostibles.\n- Económico: Estimular o desenvolvemento económico e a cooperación na nova economía dixital impulsada polo Big Data e a IA.\nImpactos a nivel específico:\n- Proxectos: O centro será un socio tecnolóxico para o sector publico e privado.\n- Startups: Fomentar a creación de novos negocios en Ourense.\n- Consolidar: Axuda a industria existente a consolidar os seus obxectivos estratéxicos cunha tecnoloxía mellorada.


O Concello e o Instituto de Estudos Miñoranos impulsan unha xeira de balde polas fortalezas de Tomiño - Telemariñas\nInicio Cultura / Ocio O Concello e o Instituto de Estudos Miñoranos impulsan unha xeira de...\nO Concello e o Instituto de Estudos Miñoranos impulsan unha xeira de balde polas fortalezas de Tomiño\nO Instituto de Estudos Miñoranos (IEM), en colaboración co Concello de Tomiño, organiza mañá xoves 19 de xullo unha nova xeira de verán, e xa van cinco. Nesta ocasión, tratará sobre arquitectura militar histórica e visitaranse as grandes fortalezas de Tomiño e Vila Nova de Cerveira.\nA saída será as 18.30 horas dende o Pazo-Torre dos Correa (Goián). Trátase dunha actividade de balde e non se precisa inscripción previa. Baixo a guía de Antonio Soliño, arquitecto e membro do IEM, os asistentes terán ocasión de ver e comentar a fortaleza de Goián, que pertenceu a linaxe dos Correa, familia da que conserva un escudo na fachada principal e que estivo moi ligada históricamente a Goián. Esta construcción é unha das mellores expresións arquitectónicas do barroco galego.\nA xeira partirá dende a fortaleza de Goián pero abarcará moito máis. Os participantes camiñarán e falarán sobre o Castelo da Nosa Señora da Concepción, a Fortaleza de San Lourenzo, o Castelo Medieval de Vila Nova de Cerveira, o antigo embarcadoiro da Vila da Barca no Miño e o inicio do Camiño da Nosa Señora do Norte en territorio galego. Tamén se falará sobre a Atalaia do Espírito Santo, o Forte de San Francisco de Lovelhe, o Forte das Chagas e o Castelo de Medos, intentando contextualizar cada contrucción no seu tempo.\nArtículo anteriorAbiertas las inscripciones para el Torneo de Baloncesto de verano 3×3 Vila de A Guarda\nArtículo siguienteAbierto el plazo de inscripción para el “Flota Cómo Poidas”


“A xente decide ver en galego ‘O sabor das margaridas’ aínda que exista dobrada” - La Opinión de A Coruña\nEligio Montero | Guionista da serie ‘O sabor das margaridas’\n“A xente decide ver en galego ‘O sabor das margaridas’ aínda que exista dobrada”\n“Gústanos pechar as historias, pero que o universo sexagrande para poder vivir nel”\nA Coruña | 11·04·21 | 04:01 | Actualizado a las 08:17\nEligio Montero. | // LA OPINIÓN\nA serie O sabor das margaridas estrea a súa segunda tempada en Netflix, logo de ser un fenómeno mundial, sendo a primeira produción en galego da plataforma. Un dos seus guionistas, Eligio Montero, que estudou na Escola de Imaxe e Son e xa quedou na Coruña, explica como foi o proceso de creación desta ficción, que deu moitas voltas antes de se converter en realidade.\nEstrean xa a segunda tempada serie en Netflix, despois de que a primeira lles dese moitas alegrías...\nSi, xusto se acaba de estrear en Netflix e, cunha mínima promoción, está a ter moi bo resultado. Entrou de número sete das series máis vistas en España e, ao pouco, xa se puxo entre as producións máis vistas de Netflix en xeral en España. Noutros países, como Uruguai, Arxentina, Romanía ou Grecia tamén tivo moi boa acollida. Hai críticas de países moi diversos como Reino Unido, Estados Unidos ou Francia... Así que, estamos moi contentos co resultado desta segunda tempada, que está a ser aínda mellor que o da primeira, tanto en visionados, que están a ser máis, como de valoracións e críticas.\nCómpre destacar que é a primeira serie en galego de Netflix, é un valor engadido o idioma ou supúxolles un atranco á hora de posicionar a serie?\nEu penso que é un valor engadido. Nós fixemos a serie como a queriamos facer, con moita liberdade. O que nos dá Netflix é que se poida ver en todo o mundo, que teña moito máis alcance e, sobre todo, o que nos sorprendeu moito foi que a xente, aínda que a pode ver dobrada en castelán, decide vela en versión orixinal, sobre todo no estranxeiro, que lles gusta coñecer ese outro idioma que se fala en España. Parécelles moi curioso que teñamos unha lingua propia, parecida ao portugués. escoitar esas reflexións de xente de Estados Unidos ou de Australia é moi bonito.\nE en Arxentina ou Uruguai, supoño que será tamén unha conexión coas súas orixes, non?\nSi, en lugares como Arxentina, xa a primeira tempada funcionou moi ben e esta tamén. Os galegos deixamos alí unha pegada moi profunda. Supoño que, poder ver esta serie en galego e a través dunha canle que distribúe a un nivel mundial, para eles debe ser moi interesante e tamén un orgullo por ver que na terra dos seus devanceiros se fan cousas que gustan e se ven en todo o mundo.\nDin desta tempada que, a diferencia da primeira, que se coceu pouco a pouco, esta vai a toda présa.\nSi, o ritmo que ten a serie é como o dun tren. Empeza amodiño e vai gañando velocidade. Xa na primeira tempada, o final ten moito máis ritmo e vai máis rápido. Nesta, decidimos non empezar de novo, senón retomalo como quedara na anterior tempada e seguir cara adiante. Se a anterior remataba con moi bo ritmo, nesta, collemos ese ritmo e acelerámolo aínda máis. Se as ves seguidas, na primeira tempada péchase o caso, pero esta empeza, nese punto, pero máis adiante, e vai máis rápido, ábrese o universo, descubrimos máis cousas e é todo moito máis perigoso e máis grave. Foi un desafío, sobre todo para escribila, porque requiría moita intensidade nos guións, desde o primeiro segundo, pero tamén para a produción porque todo tiña que ter moito máis perigo e máis intensidade. Eu creo que se conseguiu, porque a xente está contenta e dinos que supera a primeira tempada.\nUnha das protagonistas da serie é a propia vila na que acontecen os feitos, Muriás, que non existe como tal.\nNon queriamos referenciala para poder ter máis liberdade. á hora de contar a historia Na segunda tempada móvese de Muriás, aínda que se fagan referencias ao que pasou. Decidimos mover a historia e localizala nunha das sete cidades galegas e, ao final, foi Lugo, pola parte que nos apoiou a Deputación e tamén porque non se fixeron aí moitas ficcións galegas e xa lle ía tocando, porque é moi bonita a cidade e, como provincia é moi interesante.\nComo guionistas non ter o apoio das variedades dialectais para dar credibilidade ao que din as personaxes, foi un reto? Noutras ficcións, por exemplo, apoiábanse na gheada ou no seseo para este fin\nSi, usamos un galego máis normativo, aínda que respectando sempre que os personaxes teñen a súa orixe e a súa fala, a protagonista é de Santiago, como María Mera, a actriz que a interpreta, é desa zona, así que, xa tiñamos esa axuda, porque fala como fala ela. Hai un personaxe cubano, que fala co seu acento. Hai unha xornalista arxentina, que fala en castelán, así que, si que respectamos a orixe.\nE a historia dá para unha terceira tempada ou xa remata aquí?\nNon o sabemos, iso depende non só dos creadores senón tamén das canles. Nós temos moito que contar. A nós gústanos pechar a historia en cada tempada e non deixar moitos cabos soltos, para que a xente quede satisfeita, pero que o universo teña a suficiente complexidade como para que as personaxes poidan seguir viaxando nese mundo. Na primeira tempada pechamos o caso do pequeno prostíbulo de Muriás e dos crimes que alí se cometeron. Nesta, amplíase a toda a rede de trata de brancas e péchase o caso, pero esa rede é moito máis ampla que España ou Galicia, é mundial, así que, para unha terceira, aínda hai moito que contar.\nPodería parecer que con esta historia e agora co apoio de Netflix, foi doado sacar adiante O sabor das margaridas, que se emitiu antes na TVG.\nNon, os inicios non foron para nada doados. A serie é pequena. Está feita cun orzamento moi baixo, aínda que con moito traballo e moito esforzo. Investimos moito tempo no guión, pero é unha serie moi pequena, aínda que a distribución agora sexa mundial. E funciona moi ben o boca-orella, iso que antes se facía nas rúas, pero que, agora é a través das redes sociais. estanos axudando moito a que se vexa en moitos países, porque a promoción tamén é pequena.


A concelleira de Medioambiente, Chus Lago, presentou no Pleno deste luns unha moción de urxencia ao respecto, pois a Xunta de Galicia adxudicou a instalación duns "vinte muiños de vento" no Galiñeiro, segundo o anteproxecto, ademais dunha instalación subterránea. Socialistas e nacionalistas defenderon, coa negativa do PP, as enerxías renovables como a eólica pero rexeitaron a súa ubicación nesta Serra viguesa.\nAbel Caballero acudiu o pasado sábado a Coruxo á apertura da humanizada rúa Manuel Lago, onde o goberno local investiu 350.000 euros. A reforma do Concello abarcou os case 350 metros da rúa e máis de 3.600 metros cadrados de superficie total de actuación e, como é habitual, incluíu a renovación das canalizacións soterradas e o mobiliario urbano en superficie.\nO alcalde e distintos membros da Corporación participaron o pasado sábado no Cemiterio de Pereiró na tradicional homenaxe a Concepción Arenal que organiza Diálogos 90, ceremonia que premiou a traxectoria destas tres mulleres Galegas Destacadas: Carmiña Valverde Roel, pola súa traxectoria ao frente do restaurante El Mosquito; Rasa Jakutyte, concertista de piano e xefa do departamento de Piano do Conservatorio Superior; e Pilar Pallarés, un dos máximos referentes da literatura contemporánea.\nO pasado domingo, o alcalde e concelleiros municipais participaron no Auditorio do Conservatorio Profesional de Música na ceremonia de entrega dos galardóns da sexta edición do Premio David Russell para Novos Talentos, onde participaron 44 músicos de entre 8 e 25 anos procedentes de toda a Península Ibérica. Esta actividade ten finalidade solidaria e os fondos recabados polas matrículas destinaranse a unha escola sen recursos de nenos discapacitados na India.\nOs vindeiros martes 8 e xoves 10 de febreiro terá lugar ás 19h. na Casa das Palabras un taller sobre o cine e o seu valor como linguaxe.A entrada é de balde e non será necesaria inscrición previa.